11/05/2021 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Servizos Sociais
R. P. 2021/18723. Concesión definitiva programa FOPPSS/2021

RESOLUCIÓN POLA QUE SE APROBA A CONCESIÓN DEFINITIVA DE SUBVENCIÓNS CORRESPONDENTES AO PROGRAMA FOPPSS/2021: PROGRAMA DE FINANCIAMENTO DOS SERVIZOS SOCIAIS COMUNITARIOS MUNICIPAIS NO ANO 2021 Don VALENTÍN GONZÁLEZ FORMOSO, Presidente da Deputación Provincial da Coruña, Mediante resolución da Presidencia n.° 14211, dO 13 de abril de 2021, publicada no BOP 70 do 16 de abril de 2021, procedeuse a conceder, de forma provisional, as subvencións da convocatoria FOPPSS/2021: Programa de financiamento dos Servizos Sociais Comunitarios Municipais no ano 2021, abrindo un prazo de 10 días hábiles, contados a partir do día seguinte ao da publicación da resolución provisional no Boletín Oficial da Provincia, para que os solicitantes puidesen comunicar, se é o caso, a desistencia da solicitude, presentar alegacións ou emenda de erros. Transcorrido o devandito prazo de 10 días sen que por parte dos solicitantes se formulase desistencia expresa, a subvención considerarase aceptada tacitamente. Ningunha das entidades presentou alegacións ou desistencia expresa no devandito prazo. Comprobouse de oficio que o Concello da Pobra do Caramiñal está ao corrente das súas obrigas coa Deputación da Coruña e, na páxina web do Consello de Contas de Galicia, que o Concello de Guillermo Agustin Neria Cozac San Matias xa rendeu as súas contas do ano 2019. Vistos o informe do Servizo Servizo de Acción Social, Cultural e Deportes e o informe do Servizo de Fiscalización, RESOLVO: 1. Aprobar definitivamente as achegas do Programa de financiamento dos Servizos Sociais Comunitarios Municipais no 2021 por un importe total de 8.025.337,49 €. Na táboa seguinte detállanse os módulos e importes da achega provincial concedidas para cada entidade beneficiaria: 2.º.–Dispor o gasto das subvencións concedidas con cargo á seguinte aplicación orzamentaria: 0611/23121/46201, fase A, operación núm.220210007268 (núm. de referencia 22021002456) do vixente orzamento, por un importe de 8.025.337,49 €. 3.º.–Publicar a presente resolución definitiva no Boletín Oficial da Provincia, co que se entenderá notificada aos interesados, de acordo co establecido no artigo 45.1. b. da Lei 39/2015, do 1 de outubro, do Procedemento Administrativo Común das Administracións Públicas. Contra a presente resolución, que pon fin á vía administrativa, pódese interpor, alternativamente, recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se poda exercitar calquera outro recurso que se estime pertinente. A Coruña, 7 de maio de 2021. O presidente A secretaria accidental Valentín González Formoso María Amparo Cristina Taboada Gil